KISS-KAMART ควงคู่บวก โบรกมองกำลังซื้อฟื้น หนุนงบไตรมาส 1 โตเด่น
KISS-KAMART ควงคู่บวก โบรกคาดงบไตรมาส 1 โตเด่น จากกำลังซื้อที่ฟื้นตัวดีขึ้น ประกอบกับราคาหุ้นในช่วงก่อนหน้าก็ร่วงลงไปมาก หลังได้รับผลกระทบจากการแพร่ระบาดของโควิด-19 ในปีที่ผ่านมา
KISS-KAMART ควงคู่บวก โบรกคาดงบไตรมาส 1 โตเด่น จากกำลังซื้อที่ฟื้นตัวดีขึ้น ประกอบกับราคาหุ้นในช่วงก่อนหน้าก็ร่วงลงไปมาก หลังได้รับผลกระทบจากการแพร่ระบาดของโควิด-19 ในปีที่ผ่านมา
7 เม.ย. 2565

ผู้สื่อข่าวรายงานว่าวันนี้ (7 เม.ย. 2565) ณ เวลา 12:15 น. หุ้นกลุ่มเครื่องสำอางปรับตัวขึ้น นำโดยราคาหุ้น บริษัท โรจูคิส อินเตอร์เนชั่นแนล จำกัด (มหาชน) หรือ KISS อยู่ที่ระดับ 8.35 บาท เพิ่มขึ้น 0.50 บาท หรือ 6.37% โดยทำจุดสูงสุดที่ 8.60 บาท และทำจุดต่ำสุดที่ 7.70 บาท ด้วยมูลค่าการซื้อขาย 126.78 ล้านบาท
ขณะเดียวกันราคาหุ้น บริษัท คาร์มาร์ท จำกัด (มหาชน) หรือ KAMART อยู่ที่ระดับ 4.60 บาท เพิ่มขึ้น 0.22 บาท หรือ 5.02% โดยทำจุดสูงสุดที่ 4.84 บาท และทำจุดต่ำสุดที่ 4.18 บาท ด้วยมูลค่าการซื้อขาย 349.70 ล้านบาท
นางสาวเติมพร ตันติวิวัฒน์ นักวิเคราะห์การลงทุนปัจจัยพื้นฐานด้านหลักทรัพย์ บล.ไทยพาณิชย์ เปิดเผยว่า ราคาหุ้นกลุ่มเครื่องสำอาง นำโดย KISS และ KAMART ปรับตัวขึ้นอย่างมากในวันนี้ คาดว่ามาจากมุมมองผลการดำเนินงานในไตรมาส 1/2565 น่าจะออกมาดีเมื่อเทียบกับไตรมาส 4/2564 จากกำลังซื้อที่ฟื้นตัวดีขึ้น ประกอบกับราคาหุ้นในช่วงก่อนหน้าก็ร่วงลงไปมาก หลังจากได้รับผลกระทบจากการแพร่ระบาดของโควิด-19 ในปีที่ผ่านมา
ทั้งนี้ได้มีการประมาณการกำไรสุทธิปี 2565 ของ KISS เติบโต 28% จากปีก่อน เป็นไปตามยอดขายที่จะฟื้นตัวดีขึ้น อีกทั้งยังมีปัจจัยหนุนจากการเข้าลงทุนในธุรกิจเฮลธ์แคร์ หรือบริษัท ไฮไบโอไซ จำกัด (HIB) เพื่อพัฒนาผลิตภัณฑ์ดูแลสุขภาสำหรับการป้องกันและยับยั้งเชื้อไวรัสโควิด-19 หรือผลิตภัณฑ์สเปรย์พ่นจมูกที่มีแอนติบอดีจากมนุษย์ที่จำเพาะเชื้อโควิด-19 ซึ่งบริษัทฯ ก็คาดว่าจะมีรายได้จากผลิตภัณฑ์ดังกล่าวราว 80-150 ล้านบาท ในครึ่งปีหลังนี้ และจะเพิ่มขึ้นเป็น 500 ล้านบาท ในอีก 5 ปีข้างหน้า
ส่วนคำแนะนำลงทุน ยังไม่แนะนำลงทุนในขณะนี้ จากราคาหุ้น KISS ในปัจจุบันอยู่ในระดับราคาที่ค่อนข้างแพงแล้ว จากแวลูเอชั่นเกิน 30 เท่า โดยให้ราคาเป้าหมายปีนี้ไว้ที่ 6.90 บาทต่อหุ้น